recursal/SuperWikiNEXT-32B huggingface dataset:
**Basja** (hebraisk: בַּעְשָׁא; *Baʿasha*, «Baal hører») var den tredje kongen av det nordlige israelittiske tistammeriket Israel. Han var sønn av Ahia fra Jissakars stamme. Basjas historie er fortalt i kapitlene 15 og 16 i *Første Kongebok* i den hebraiske Bibelen (Det gamle testamente).

Basja ble konge av Israel i det tredje året til Asa, konge av Judea. William F. Albright har datert Basjas kongedømme til 900-877 f.Kr, men Edwin R. Thiele mener han var konge i 909-886 f.Kr. Basja tok makten ved å drepe den tidligere kongen, Nadab, fulgt av utryddelsen av hele Jeroboams hus (Nadabs far og familie). Basja hadde tidligere vært en offiser i Nadabs hær.

I løpet av Basjas 23 år lange kongedømme var han stadig i krig med Asa, konge av Judea. Basja allierte seg med Aram-Damaskus og forsøkte å kvele Judeas handel ved å befeste Rama, en mindre by rundt 8 km nord for Jerusalem. Som mottrekk bestakk kong Asa den arameiske kong Ben-Hadad I til å skifte side og angripe Israel, noe som førte til at Israel tapte de omfattende områdene i Dan og Naphtali nordvest for Genesaretsjøen. Basja ble da tvunget til å trekke seg fra Rama.

Selv om Basja klarte å sitte med makten livet ut i Israel, var han ikke uten motstandere. Profeten Jehu, sønn av Hanani, forutså ødeleggelsen av hele Basjas dynasti slik Basja selv hadde gjort med Nadabs familie. Jehus profeti ble oppfylt med drapet på Basjas sønn Ela

Referanser
----------

1. ↑   Andre Kongebok, avsnitt, vers eller paragraf 9, kapittel 9[Hentet fra Wikidata]
2. ↑  Nettbibelen: *Første Kongebok* 15:28[*død lenke*]
3. ↑  Thiele, Edwin (1951): *The Mysterious Numbers of the Hebrew Kings*, (1. utg.; New York: Macmillan, 1951; 2. utg.; Grand Rapids: Eerdmans, 1965; 3. utg.; Grand Rapids: Zondervan/Kregel, 1983). ISBN 0-8254-3825-X, 9780825438257
4. ↑  Nettbibelen: *Første Kongebok* 15:28-29[*død lenke*]

|  |  |  |
| --- | --- | --- |
| Forgjenger:**Nadab** | **Konge av Israel**(909 f.Kr.–886 f.Kr.) | Etterfølger:**Ela** |

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** VIAF **·** GND
 |
En **martlet** slik den vises i engelsk heraldikk, her i svart
**Martlet** er en heraldisk figur som likner en seiler, men kan noen ganger være framstilt som en generell småfugl med sammenslåtte vinger. Navnet kommer fra den franske heraldiske figuren *merlette*, som er mer ande- eller svaneaktig heraldisk fugur uten føtter. Martlet var særlig vanlig i engelsk heraldikk, men finnes også i våpenet til distriktet Dundalk i Irland.

Symbolikk
---------

Som symbol representerer martlet utholdenhet. Seilere har svært små føtter som ikke er synlige i flukt. De bruker også føttene lite. Vår hjemlige tårnseiler kan være på vingene i tre år sammenhengende. I middelalderen trodde mange at de ikke hadde føtter i det hele tatt (det latinske navnet på familien «Apoda» betyr fotløs), og den heraldiske figuren er også ofte framstilt uten føtter. Siden figuren ikke har føtter, ble den ansett å aldri kunne lande, og måtte derfor holde seg på vingene hele livet.

Martlet ble også ble brukt for å markere arverekkefølgen. Den fjerde sønnen brukte familiens våpen, men med en martlet for å vise at han var nummer fire i arverekkefølgen (de andre plassirenene hadde egne tegn).

Annen bruk
----------

Det amerikanske jagerflyet F4F Wildcat fra 2. verdenskrig fikk betegnelsen *Martlet* av britene, som brukte den amerikanske maskinen på hangarskip gjennom hele krigen.
**Maximilian Mechler** (født 3. januar 1984 i Isny im Allgäu) er en tidligere tysk skihopper som representerer WSV Isny.

Han debuterte i verdenscupen med 48.-plass (av 50 deltakere) i Garmisch-Partenkirchen 1. januar 2000. Året etter var han på det tyske laget som tok bronsemedaljer i lagkonkurransen i junior-VM i Karpacz. Han ble nummer 10 individuelt i junior-VM i Schonach i 2002. I 2003 (sesongen 2003/04) ble han nummer 6 sammenlagt i Sommer Grand Prix.

Mechlers beste sammenlagtplassering i verdenscupen er 27.-plass i 2003/04. Samme sesong ble han nummer 11 sammenlagt i den tysk-østerrikske hoppuka. Han ble nummer 30 i VM i skiflyging i Planica i 2004. Hans beste individuelle plassering i enkeltrenn i verdenscupen er 3.-plass i Trondheim 6. desember 2003. Han var også på det tyske laget som vant lagkonkurransen i Willingen 8. januar 2005.

Maximilian Mechler ble nummer 8 sammenlagt i FIS-cupen 2009/10, og sesongen 2010/11 fikk han samme plassering sammenlagt i kontinentalcupen.

Mechler la opp etter 2013-14-sesongen.

* Maximilian MechlerMaximilian Mechler
* Det tyske laget under skiflygning i Vikersund 2012Det tyske laget under skiflygning i Vikersund 2012
* Mechler i svevet i Zakopane 2013Mechler i svevet i Zakopane 2013

Referanser
----------

1. ↑  «Ljøkelsøy vant i Granåsen». *NRK*. 6. desember 2003.

Eksterne lenker
---------------

* Offisielt nettsted Rediger på Wikidata

* (en) Maximilian Mechler – kategori av bilder, video eller lyd på Commons Rediger på Wikidata
* (en) Maximilian Mechler – FIS (skihopping) Rediger på Wikidata
Strukturen til en MBR:| Adresse | Beskrivelse | Størrelseibyte |
| --- | --- | --- |
| Hex | Des |
| 0000 | 0 | Kodeområde | maks.**446** |
| `01B8` | 440 | Valgfri Disksignatur | 4 |
|
| `01BC` | 444 | Vanligvis nuller; 0x0000 | 2 |
| `01BE` | 446 | **Tabell med primærpartisjoner**(Fire 16-byte oppføringer, IBM Partisjonstabelloppsett) | **64** |
| `01FE` | 510 | 55h | MBR signatur;0xAA55 | **2** |
| `01FF` | 511 | AAh |
| MBR, total størrelse: 446 + 64 + 2 = | 512 |
|

**Master Boot Record (MBR)**, eller **Hovedpartisjonssektor**, er en 512 byte-størrelses oppstartsektor som er den første sektoren («Sektor 0») av et partisjonert lagringsmedium, slik som en harddisk (oppstartsektoren til en upartisjonert enhet er kalt Volume Boot Record). Inneholder kodeområdet sett til høyre i tabellen maskinkodet program, blir det noen ganger kalt å bootstrappe operativsystemer, er bindet merket som oppstartelig, og BIOS oppsatt til å starte fra enheten. Sektoren brukes noen ganger for å holde deler av et mediums partisjonstabell; og noen ganger for å unikt identifisere individuelle lagringsmedia med en 32-bit datasignatur, selv om det på noen maskiner er helt ubrukt.

På grunn av en bred popularitet av IBM PC-kompatible datamaskiner, er denne typen MBR mye brukt, til en slik grad at den støttes av, og integreres i, andre datamaskintyper, inkludert nyere multiplattform-standarder for bootstrapping og partisjonering.

MBR fungerer kun på harddisker 2tb>, og man kan lage maks 4 partisjoner. Den nyere løsningen, GPT, løser begge problemer med å støtte nesten ubegrenset antall partiasjoner og størrelse på harddisk.

Referanser
----------

1. ↑  Peter C Norton and Scott Clark (2002). *Peter Norton's New Inside the PC*. Sams Publishing. s. 360–361. ISBN 0-672-32289-7.
2. ↑  Michael W. Graves (2004). *A+ Guide To PC Hardware Maintanence and Repair*. Thomson Delmar. s. 276. ISBN 1-4018-5230-0.
3. ↑  Jean Andrews (2003). *Upgrade and Repair with Jean Andrews*. Thomson Course Technology. s. 646. ISBN 1-59200-112-2.
4. ↑  William Boswell (2003). *Inside Windows Server 2003*. Addison-Wesley Professional. s. 13. ISBN 0-7357-1158-5.
**M Farid Ahmed Hazra**, kjent som **Farid Ahmed** (født 3. oktober 1960 i Dhaka i Øst-Pakistan, død 13. april 2021 i Dhaka) var en bangladeshisk komponist og musikkdirektør. Han mottok Bangladesh National Film Award for Best Music Director for sin musikalske ledelse i filmen *Tumi Robe Nirobe* (2017).

Biografi
--------

Ahmed ble født i nabolaget Kalabagan i Dhaka. Han spilte bass for film i 1983. Så var han assistent for komponisten Sheikh Sadi Khan. Ahmeds egen debut som musikalsk leder var med Nur Hossain Bolais film *Nishpotti* i 1987.

Ahmeds gjennombrudd skjedde med Kumar Bishwajits *Tumi Chhara Ami Jeno Morubhumi* der han stod for musikksammensetning og komposisjoner. Det var han som komponerte de tematiske sanger knyttet til Jolkona og Hridoye Mati o Manush av Sabina Yasmin, Ferari Siren av Runa Laila, Griho Bibad av Momtaz Begum, og Gohine Shobdo av Rezwana Chowdhury Bonna.

Ahmed komponerte også sangene for fjernsynsshowet *Ittyadi*: Shera Kontho, Khude Gaanraj og Amaar Channel i.

Andre kjente musikalske bidrag var musikk og sang til Salauddin Lavlus *Bhober Haat*, Abul Hayats *Moner Janala*, *Jochhonar Phul*, Saidul Anam Tutuls *Alok Nagar*, Mohon Khans *Hotat Shimante*, *Shomudro Jol*, Arannya Anwars *Jonok*, *Amader Nurul Huda*, Naresh Bhuiyas *Godhulir Aalo*, *Akashe Onek Raat*, og Arun Chowdhurys *Tourist and Hotel Holiday*.

Farid Ahmed døde den 13. april 2021 av covid-19 etter å ha kjempet mot viruset i tyve dager.

Verker
------

* Gulshan Avenue
* Shiyal Pondit
* Projapoti Mon
* Suborno Shopno
* Nondini
* Chhayabithi
* Momer Putul
* Lolita
* Gunin

Referanser
----------

1. 1 2   www.dhakatribune.com, besøkt 24. april 2021[Hentet fra Wikidata]
2. 1 2  «Music director Farid Ahmed no more». *The Daily Star* **(engelsk)**. 14. april 2021.
3. ↑  «Farid Ahmed in music direction of film again». *The Independent*. Dhaka. 3. oktober 2016.
4. ↑  «National award-winning music director Farid Ahmed dies». *United News of Bangladesh*. 13. april 2021.
5. 1 2 3 4 5 6 7 8  «Farid Ahmed: The music man». *The Daily Star* **(engelsk)**. 24. oktober 2010.
6. ↑  «National Film Award-2017 and 2018». Ministry of Information. Besøkt 7. november 2019.
7. ↑  «Andrew Kishore lends vocal to Farid Ahmed’s music». *The Independent*. Dhaka.
8. ↑  «National award-winning music director Farid Ahmed passes away from Covid-19». *Dhaka Tribune*. 12. april 2021.

Eksterne lenker
---------------

* (en) Farid Ahmed (musiker) på Internet Movie Database Rediger på Wikidata
**Faridabad** (hindi: फरीदाबाद) er en by og et kommunestyre i distriktet Faridabad i den indiske delstaten Haryana. Det er en stor industriby med en befolkning på rundt 2 193 276 (ved folketellingen i 2001). 

Byen ble grunnlagt i 1607 av Shaikh Farid, kassereren av Jahangir, med hensikt å beskytte hovedveien som gikk gjennom byen. Han bygde et fort, en tank og en moske som nå alle er i ruiner. Byen hadde også en sarai, en reisers losje, som fungerte som en siste stopp for reisende til Delhi. Senere ble denne losjeen hovedkvarteret til en pargana (en tidligere administrativ enhet på det indiske subkontinentet, hovedsakelig brukt av islamske kongerriker) som ble holdt i en jagir av herskeren av Ballabgarh. Faridabad ble det tolvte distriktet til Haryana den 15. august 1979. Administrativt er Faridabad distrikt delt i to subdivisjoner (såkalte *viz*), Faridabad og Ballabgarh. Hver subdivisjon blir styrt av en offiser. 

Faridabad ligger omtrent 25 km sør for Delhi. Byen grenser til hovedstadsterritoriet Delhi i nord, distriktet Gurgaon i vest og delstaten Uttar Pradesh i øst og sør. Delhi-Mathura National Highway 2 (Shershah Suri Marg) går gjennom distriktet. Byen har mange jernbanestasjoner på dobbeltsporstrekningen Delhi-Mathura, som hører til North Central Railway. Denne er en av de best utbygde togstrekningene i India, med tog som kjører opp imot 150 km/t (den største hastigheten i landet) på enkelte steder. 

Faridabad er nå Haryanas størst befolkede by og står for rundt 60 % av delstatens inntekter. 50 % av skattene som tas fra Haryana, kommer fra Faridabad og Gurgaon. Faridabad er mest kjent for sin hennaproduksjon, mens traktorer, motorsykler, girkasser, kjøleskap, sko og dekk er andre kjente industriprodukter fra byen.

Referanser
----------

1. ↑  «The Tribune».

Eksterne lenker
---------------

* (en)  Faridabad hos Wikivoyage
* Offisiell nettside for Faridabad kommunestyre (engelsk)
* Turistattraksjoner i Faridabad (engelsk)

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** GeoNames
 |
Rockman logo
**Rockman** er et ikke-kommersielt nøytralt norsk musikknettsted og samlingsplass for musikkelskere med hovedfokus innenfor musikksjangeren rock i vid forstand. Stedet er drevet av den anonyme «Rockman».

Prosjektet startet ved etablering av en musikkblogg i 2008 der første redaksjonelle artistomtale var historien om rockebandet Led Zeppelin. Populariteten omkring Rockman har siden starten eskalert og pr. 2010 er nettstedet en av Norges største musikknettsider med over 1,7 millioner lesere. 

Nettstedet har musikkreportasjer og intervjuer med artister, og blir blant annet brukt av Universal Music Group i Norge. Det samarbeider også med en rekke festivaler i Norge, som Hovefestivalen, Notodden Blues Festival, og Norway Rock Festival. Rockman har blant annet arrangert flere typer musikkonkurranser, noen i samarbeid med festivaler og andre på egen hånd, som «Norges kuleste festivalplakat».

Sivert Høyem, vokalist og frontfigur i det tidligere spellemannsvinnende rockebandet Madrugada, har uttalt at: «Rockman er nettopp et slik nettsted som norsk rock trenger aller mest for tiden». Nettstedet har også blitt anbefalt av Verdens Gang.

Rockman har også en tilhengerside på det sosiale nettstedet Facebook.

Utvalg av bilder tatt av «Rockman»
----------------------------------

* Noora Noor i 2009  Foto: RockmanNoora Noor i 2009  Foto: Rockman
* Metallica i 2009  Foto: RockmanMetallica i 2009  Foto: Rockman
* Ronni Le Tekrø i 2008  Foto: RockmanRonni Le Tekrø i 2008  Foto: Rockman
* Marilyn Manson i 2009  Foto: RockmanMarilyn Manson i 2009  Foto: Rockman
* Slash i 2010  Foto: RockmanSlash i 2010  Foto: Rockman
* Beth Hart i 2009  Foto: RockmanBeth Hart i 2009  Foto: Rockman
* Purified in Blood i 2010  Foto: RockmanPurified in Blood i 2010  Foto: Rockman
* Deep Purple i 2009  Foto: RockmanDeep Purple i 2009  Foto: Rockman

Referanser
----------

1. ↑  Universal Music Group - Se Rockmans Meat Loaf intervju - album i salg nå! Arkivert 2. mai 2010 hos Wayback Machine.
2. ↑  Hovefestivalen - Stor premiere hos Rockman...[*død lenke*]
3. ↑  Notodden Blues Festival - Notodden Blues Festival og ROCKMAN med stor gitaristkonkurranse![*død lenke*]
4. ↑  Norway Rock Festival Arkivert 29. juli 2010 hos Wayback Machine.
5. ↑  VG Listefeber - NORGES KULESTE FESTIVALPLAKAT[*død lenke*]
6. ↑  YouTube - Sivert Höyem

Eksterne lenker
---------------

* Offisielt nettsted Rediger på Wikidata
* Rockman på Facebook
**Henrik Christian Dahle** (født 14. april 1839 på Støren, død 2. januar 1914) var en norsk overlærer og forfatter.

Henrik Christian Dahle var sønn av residerende kapellan på Støren, Anders Dahle og Lovise Wilhelmine Kirkgaard. Han flyttet senere til Vanse på Lista, hvor faren var blitt sogneprest, og tok *examen artium* fra Stavanger skole i 1857.

Etter å ha tatt bergeksamen ble han aspirant ved Kongsberg Sølvverk og deretter gruvebestyrer i Hardanger. På grunn av dårlige tider i gruvebransjen slo han imidlertid om og begynte å studere realfag. I 1872 ble han *cand. real.* I et par år var han inspektør ved Gjertsens skole i Kristiania, før han i 1876 ble ansatt som overlærer ved Trondhjems Tekniske Læreanstalt, hvor han først og fremst underviste i matematikk. I denne stillingen ble han helt til han tok avskjed i 1912.

Dahle utga et par bøker med historisk emne. I *Røros kobberværk: 1644–1894* (1894) skrev han Røros kobberverks historie, og han skrev en *Historisk oversigt over Trondhjems tekniske forenings 25-aarige virksomhed* (1897). Han var medlem av Klubselskabet Harmonien og av foreningen Utile cum Dulci. I 1877 ble han opptatt som medlem av Videnskabsselskabet i Trondhjem, og var selskapets bibliotekar 1877–97. Han holdt ofte foredrag i Folkeakademiet.

Verker
------

* *Røros kobberværk: 1644–1894* (1894)
* *Historisk oversigt over Trondhjems tekniske forenings 25-aarige virksomhed* (1897)

Kilder
------

* *Det Kongelige Norske Videnskabers Selskabs Aarsberetning for 1914*, s. 9, 12–13. Trondheim, 1915.

  


|  |  |
| --- | --- |
| Oppslagsverk/autoritetsdata | BIBSYS **·** VIAF
 |
|  |
| --- |
| **Ridder av Elefantordenen**2000 |

**Arnold Mærsk Mc-Kinney Møller** (født 13. juli 1913, død 16. april 2012) var skipsreder i A.P. Møller-Mærsk.

Mærsk Mc-Kinney Møller var sønn av skipsreder A.P. Møller. Han var gift med Emma Mærsk (som har gitt navn til verdens største containerskip) og hadde tre døtre: Leise Mærsk Mc-Kinney Møller (f. 1941), Kirsten Mærsk Mc-Kinney Olufsen (f. 1944) og Ane Mærsk McKinney Uggla (f. 1950).

Mærsk Mc-Kinney Møller overtok ledelsen av A.P. Møller Gruppen ved sin fars død i 1965 og ble styreformann for diverse styrer i rederiene. Han trakk seg delvis tilbake i 1993 fra den daglige ledelsen og overga ansvaret til skipsreder Jess Søderberg. Mærsk Mc-Kinney Møller fortsatte dog enda noen år som styreformann for rederiene. I 2003 – som 90-åring – gikk han endelig over i pensjonistenes rekker og ble avløst av Michael Pram Rasmussen. Mærsk Mc-Kinney Møller forble dog fortsatt medinnehaver av firmaet A.P. Møller.

1. oktober 2004 overdro skipsrederen som en gave Operahuset i København til den danske stat.

Hr. Møller, som han også ble kalt, ble kjent for begrepet «*Rettidig omhu*», som han lærte av sin far.

Mærsk Mc-Kinney Møller var som en av få ikke-kongelige dansker dekorert med Elefantordenen. Dette innebar også at han i offisiell dansk sammenheng skulle tiltales som *Hans Excellence*. Han ble i 1983 tildelt Dannebrogordenens storkors. Videre ble han tildelt St. Olavs Orden, Den islandske falkeorden, Den hellige skatts orden (Japan), Thailands krones orden, Order of the British Empire, Vasco Nuñez de Balboas orden (Panama) og Alaouite-ordenen (Marokko).

På Forbes' liste over verdens rikeste personer var han plassert som nr. 84, med en formue på 6,5 milliarder dollar i 2006.

Referanser
----------

1. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
2. 1 2   Munzinger Personen, oppført som Marsk McKinney Moller, Munzinger IBA 00000025245, besøkt 9. oktober 2017[Hentet fra Wikidata]
3. 1 2   Dansk biografisk leksikon, Dansk Biografisk Leksikon-ID Mærsk\_Mc-Kinney\_Møller[Hentet fra Wikidata]
4. 1 2   Social Networks and Archival Context, SNAC Ark-ID w6km1bhj, besøkt 9. oktober 2017[Hentet fra Wikidata]
5. ↑   www.hvfkbh.dk[Hentet fra Wikidata]
6. ↑   www.dr.dk[Hentet fra Wikidata]
7. ↑  Lars Stevnsborg *Kongeriget Danmarks ordener, medaljer og hederstegn. Kongeriget Islands ordener og medaljer*, Odense Universitetsforlag, s. 44-48.

Eksterne lenker
---------------

* Offisiell biografi

Portal: Danmark

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Dansk biografisk leksikon **·** Encyclopædia Britannica **·** Prabook **·** Nationalencyklopedin **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** Munzinger (iba)
 |
**Gunnar Wiig-Andersen** (født 28. juli 1919 i Bergen, død 22. april 2002) var en norsk motstandsmann og telegrafist som gjorde tjeneste i Kompani Linge. Han er kjent for sin innsats under andre verdenskrig. Etter krigen ble han tildelt Krigskorset, Norges fremste utmerkelse.

Andre verdenskrig
-----------------

Wiig-Andersen vokste opp på Minde ved Bergen. Da Tyskland angrep Norge 9. april 1940 var Wiig-Andersen student ved Norges Handelshøyskole. Wiig-Andersen forlot Norge ombord på MK «Duen» 22. oktober 1941 og ankom Lerwick 25. oktober.. Han gikk inn i de norske styrkene, først i Hæren, deretter i Norwegian Independent Company No. 1, senere kjent som Kompani Linge.

Wiig-Andersen gikk radioskole og fikk opplæring som telegrafist. I september 1943 ble han sendt til det okkuperte Norge sammen med Louis Pettersen. I Bergen etablerte de to radiostasjonen «Redwing», som var i drift til krigens slutt. Stasjonen holdt oppe kontakt mellom Milorg i Bergen og den allierte krigsledelsen i London. Stasjonen var også viktig som bindeledd til Saborg i Bergen og for avdelingen Bjørn West. Redwing kunne ha en trafikk på opptil 20 telegrammer daglig.

I statsråd 7. mars 1947 ble fenrik Wiig-Andersen hedret med Krigskorset med sverd «for fremragende innsats under utførelse av militære oppdrag.»

Etter krigen
------------

Etter verdenskrigen etablerte Wiig-Andersen agenturforretning og var agent for kontormaskinfirmaet til Max Manus.

Wiig-Andersen var opptatt av krigsveteranenes kår og tok initiativ til stiftelsen av Aktive krigsdeltakeres forening.

Han spilte en sentral rolle i utbyggingen av ungdomsherberger i Norge. Wiig-Andersen var aktiv i organisasjonen Norske ungdomsherberger, som senere ble til Norske vandrerhjem. Han deltok i planlegging av bygging av nye ungdomsherberger og arrangerte ungdomsreiser til Storbritannia. Wiig-Andersen ble i 1960 tildelt Norske ungdomsherbergers hederstegn og var æresmedlem i organisasjonen.

Referanser
----------

1. 1 2  Kjell Pedersen: «Helt uten kuler og krutt», *Bergens Tidende*, 5. mai 1995, s. 18.
2. ↑  Ulstein, Ragnar (1920-) (1979). *Englandsfarten*. Oslo: Samlaget. s. 306. ISBN 8252109837.
3. 1 2 3  Kjartan Rødland: «Gunnar'en og svigermoren», *Bergens Tidende*, 28. juli 1999, s. 27.
4. 1 2 3  Minneord i *Bergens Tidende*, 24. april 2002, s. 28.
5. ↑  Erik Gjems-Onstad (red.): *Krigskorset og St. Olavsmedaljen med ekegren*, Oslo: Grøndahl Dreyer, 1995, s. 184.
6. 1 2  Minneord i *Bergens Tidende*, 27. april 2002, s. 45.

|  |  |
| --- | --- |
| Oppslagsverk/autoritetsdata | Historisk befolkningsregister
 |

Portal: Andre verdenskrig
**Mercedes-Benz CLS-klasse** (2004–) er større familiebiler fra tyske Mercedes-Benz.

Bokstaven "CLS" betyr at dette er den noe mindre CL-utgaven (*Coupe Longo*) av den store Mercedes-Benz S-klasse, selv om CLS er bygget på den praktiske familiebilen Mercedes-Benz E-Klasse.

Første utgave (W219, 2004–10) var tegnet av Michael Fink, en bakhjulsdrevet 4-dørs sedan med 4 seter (lang coupe).

Andre utgave (C218, 2011–17) hadde ifølge Oppland Arbeiderblad montert LED-lys. Fra 2012 fås den også som 5-dørs stasjonsvogn (*shooting brake*).

Tredje utgave (C257) lanseres i 2018 og har nye motorer der sylindrene er satt inn med et spesielt glidemiddel ("nanoslide").

CLS kommer i mange varianter, med og uten *4Matic* firehjulsdrift, samt spesialutgaver fra blant andre tyske Mercedes-AMG. I 2013 kom Mercedes-Benz CLA-klasse som er CL-utgaven av den lille Mercedes-Benz A-klasse.

* C219, 2004–10 C219, 2004–10
* C219, 2004–10 C219, 2004–10
* C218, 2011–17 C218, 2011–17
* X218 (shooting brake), 2011–17 X218 (*shooting brake*), 2011–17
* C257, 2018– C257, 2018–
* C257, 2018– C257, 2018–

|  |  |  |  |  |
| --- | --- | --- | --- | --- |
| 

|  |  |  |  |
| --- | --- | --- | --- |
|   | Search Wikimedia CommonsSearch Wikimedia Commons |   |  Wikimedia Commons har media  relatert til (kategori): ***Mercedes-Benz CLS-Class***
 |

 |

Referanser
----------

1. ↑  '*Coupeluksus så det holder* i Oppland Arbeiderblad den 1. november 2011.
2. ↑  CLS 2018 Arkivert 30. november 2017 hos Wayback Machine. fra mercedes-benz.com.
**Gaius Cilnius Mæcenas** (født 70 f.Kr. død 8 f.Kr.) var en romersk statsmann fra Arretium, sønn av en rikmann og rådgiver til og venn av *Gaius Octavius* som siden ble den første keiser av Roma under navnet Augustus. Han og representerte ofte Augustus politisk, selv om samarbeidet kjølnet noe mot slutten av hans liv. Han var en av hovedmennene i Augustus' kulturpolitikk og støttet håpefulle kunstnere som skrev pent om Augustus. Hans navn ble således et fast uttrykk i ordet mesén som finnes i dag i mange språk i betydningen en rik, sjenerøs og opplyst beskytter av kunstartene.

Første gang Mæcenas omtales er i 40 f.Kr. da han hjalp til ved fredsforhandlingene mellom Augustus og Marcus Antonius. Siden er han mindre synlig i det politiske liv. Fra omkring 30-tallet f.Kr. begynte han å støtte kunstnere som Vergil, Varius Rufus, Propertius og Horatius. Flere store verker, deriblant Vergils *Georgica* og Horatius' *Oder* er tilegnet Mæcenas, og han tilskrives også Propertius' forandring fra en grov dikter til en mer urban. Rebellen i Augustus' tid, dikteren Ovidius, fikk derimot ikke støtte av Mæcenas, og Ovidius skrev heller ikke særlig pent om Augustus. Mæcenas' praktvilla i Roma er utgravd.

Omdømme
-------

Meningene er delte allerede i oldtiden til Mæcenas' personlige karakter, men hans administrative og diplomatiske evner ble høyt verdsatt. Han ble tillagt stor innflytelse over Augustus' humane politikk etter hans første allianse mellom Antonius og Lepidus. Den beste karakteristikken av hans vesen som menneske og statsmann er gitt av Marcus Velleius Paterculus, som beskrev ham som *«en søvnløs vaktsomhet i kritiske nødssituasjoner, framsynt og handlekraftig, men avslappet i forretninger og mer luksuriøs og feminin enn en kvinne.»* Uttrykk i Horatius' Oder synes å antyde at Mæcenas var utilstrekkelig i den hardførhet som romerne likte å se for seg som karakteristisk for deres by.

Verker
------

Mæcenas' villa i Tivoli, Italia, (Hackert, 1783)
Mæcenas skrev også litteratur selv, både i prosa og poesi. De rundt tyve fragmenter som har overlevd viser at han var mindre suksessfull som forfatter enn som dommer og beskytter av kunstartene.

Hans prosa dreide seg om ulike emner, *Prometheus*, dialoger som *Symposium* (en bankett hvor Virgil, Horatius og Messalla var samlet), *De cultu suo* (om hans væremåte i livet) og et dikt *In Octaviam* («Mot Octavia») hvor innholdet er uklart, og det ble latterliggjort av Augustus, Seneca den yngre og Quintilianus for dets merkelige stil, bruken av sjeldne ord og merkverdige ordstillinger.

I henhold til Dio Cassius var Mæcenas også oppfinneren av en form for stenografisystem.

Referanser
----------

1. ↑   Store norske leksikon[Hentet fra Wikidata]
2. ↑   Terentii[Hentet fra Wikidata]

  

Portaler: Historie | Litteratur

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NKC **·** BNE
 |
**Runar Døving** (født 1963) er norsk sosialantropolog og forsker som har forbrukeradferd og norske matvaner som sine spesialområder. Han er ansatt som professor ved Høyskolen Kristiania. 

Døving ble cand.polit. i sosialantropologi ved Universitetet i Oslo i 1993 med hovedoppgaven *Syden – fritidens land og dets folk*. I 2002 tok han en doktorgrad ved Universitetet i Bergen med avhandlingen *Mat som totalt sosialt fenomen*.

Døving ble ansatt ved Statens institutt for forbruksforskning (SIFO) i 1995 og har som forsker arbeidet med områder som oppfatninger av kvalitet fra produsent til forbruker, og endring av forbruksmønsteret på matområdet. Han har også arbeidet med områder som grensehandel, forbruk og utsatthet og uformell økonomi. I 2007 ble han ansatt som førsteamanuensis ved Høyskolen Kristiania (Markedshøyskolen) og i 2009 ble han professor ved Institutt for markedsføring, samme sted.

Han har utgitt bøkene *Rype med lettøl* (2003) og *Merkevarer – 45 korreksjoner* (2007).

Referanser
----------

1. ↑   curriculum vitae, docplayer.me, besøkt 1. juli 2021[Hentet fra Wikidata]
2. 1 2 3 4   Universitetet i Bergen, ka.uib.no, besøkt 1. juli 2021[Hentet fra Wikidata]
3. ↑  «NY DOKTORGRAD». Universitetet i Bergen. Juni 2002. Besøkt 1. juli 2021.
4. ↑  «Runar Døving | Høyskolen Kristiania». *www.kristiania.no* **(norsk)**. Besøkt 6. juli 2022.
5. ↑  «Rype med lettøl - en antropologi fra Norge av Runar Døving». *bokelskere.no*. Besøkt 3. september 2020.
6. ↑  «Runar Døving». *bokelskere.no*. Arkivert fra originalen 9. juli 2021. Besøkt 1. juli 2021.

|  |  |
| --- | --- |
| Oppslagsverk/autoritetsdata | BIBSYS **·** VIAF **·** LCCN **·** CRIStin
 |
Maleri av Frederic Remington: Radisson stående, Groseilliers sittende bak ham.
Historisk markør i Ashland i Wisconsin
**Médard Chouart Sieur des Groseilliers** (født i 1618 i Charly-sur-Marne i Frankrike og døpt 31. juli 1618, død 1696 i Trois-Rivières i Canada) var en fransk skogsløper (*coureur des bois*) og pelshandler.

Des Groseilliers var i 1640-årene engasjert av misjonærer fra jesuittordenen og dro rundt omkring i huronenes hjemtrakter i Lake Huron-området.[] I årene 1654–56 utforsket han traktene nord i det som i dag er Ontario og fant ut fra indianerne hvilke rike forekomster av bever og andre pelsdyr det var nordvest for Lake Superior.

Derfor dro han i 1659 avsted sammen med sin svoger Pierre-Esprit Radisson opp i dette området og vendte tilbake med tusener av feller.[] All denne pelsen ble beslaglagt av de franske myndigheter, og de to skogsløperne ble arrestert for «pelshandel uten lisens».[]

I 1669 vendte de seg til englenderne og for dem førte de skipet «Nonsuch» sjøveien til Hudson Bay, hvorfra det var lett å nå jaktområdene. Slik hadde de funnet ev rute til målet som gikk klar av franskkontrollerte områder. Ved kysten opprettet de et støttepunkt, og gikk i fang med jakt på pelsdyr og handel med pelsene. Dette gav engelskmennene incitamentet til å grunnlegge handelskompaniet Hudson’s Bay Company.[]

Såvel Radisson som des Groseilliers ble betraktet av forrædere av franskmennene.[] Likevel var det mulig for des Groseilliers å vende tilbake til Ny-Frankrike. Derfra anførte han senere overfall på Hudson's Bay Companys handelsposter. Des Groseilliers døde i eller etter 1695.

Referanser
----------

1. ↑   Dictionary of Canadian Biography, oppført som MÉDARD CHOUART DES GROSEILLIERS, Dictionary of Canadian Biography ID chouart\_des\_groseilliers\_medard\_1, besøkt 9. oktober 2017[Hentet fra Wikidata]

Litteratur
----------

* Gilles Havard: *Histoire des coureurs de bois, Amérique du Nord 1600-1840*, Paris, Les Indes savantes, 2016, ISBN 978-2-84654-424-5

Eksterne lenker
---------------

* .  Manglende eller tom `|tittel=` (hjelp)
* Grosseliers hos Canadas nasjonalmuseum for historie og samfunn, Musée virtuel de la Nouvelle-France, med animasjon om hans to store reiser.

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** BNF **·** BNF (data)
 |
Ted Koppel i 1982. Han var programmets ankermann i 25 år.
***Nightline*** er et amerikansk aktualitetsfjernsynsprogram som har gått på ABC siden 1980. Programmet ble skapt av Roone Arledge, mens Ted Koppel var ankermann fra 1980 til 2005. Programmet har siden 2013 vekselvis blitt ledet av Dan Harris, Byron Pitts og Juju Chang. Programmet har en halvtimes varighet og sendes ved midnattstider.

Bakgrunn
--------

Programmet har vært fast på lufta siden 24. mars 1980, men startet spesialsendinger allerede den 8. november 1979. Disse kom som følge av gisselkrisen i Iran, og de satset stort på å konkurrere med *The Tonight Show* (med Johnny Carson) på NBC ved å oppdatere USA med utviklingen i denne konflikten. Da gisselsaken var over i januar 1981 var programmet godt etablert på ABCs sendeskjema, med en miks av undersøkende journalistikk og dybdeintervjuer med aktuelle personer.

Tidligere ankerpersoner
-----------------------

* Ted Koppel (1980–2005)
* Martin Bashir (2005–2010)
* Terry Moran (2005–2013)
* Bill Weir (2010–2013)
* Cynthia McFadden (2005–2014)
* Dan Abrams (2013–2014)

Referanser
----------

Eksterne lenker
---------------

* (en) Offisielt nettsted Rediger på Wikidata

* (en) Nightline – kategori av bilder, video eller lyd på Commons Rediger på Wikidata
* (en) *ABC News Nightline* på Internet Movie Database Rediger på Wikidata

* (en) *ABC News Nightline* på The Movie Database – TV Rediger på Wikidata


|  |  |
| --- | --- |
| Oppslagsverk/autoritetsdata | Encyclopædia Britannica
 |
| Medaljeoversikt |
| --- |
| Konkurrerte for Norges flagg Norge |
| Rullestolcurling Rullestolcurling |
| VM i rullestolcurling |
| Bronse | 2011 Praha |  Reserve |

**Runar Bjørnstad** (født 13. februar 1960) er en norsk rullestolcurlingspiller. Han representerer Halden Curlingklubb.

Karriere som rullestolcurlingspiller
------------------------------------

Da World Wheelchair Curling Tour startet i 2007 var han *toer* på det norske førstelaget som vant tourens første turnering. Han ble også norgesmester i rullestolcurling i 2007, da Halden Curlingklubb vant NM i rullestolcurling 2007. 

Han var reserve på det norske laget som fikk bronse ved VM i rullestolcurling 2011, som ble arrangert i Praha i Tsjekkia. Rune Lorentsen var skip på det norske laget. Terje Rafdal ble syk, og dermed fikk Bjørnstad sin VM-debut i dette mesterskapet.

Referanser
----------

1. ↑  Norges Curlingforbund - *Knuste Russland 8-3 i bronsefinalen* Arkivert 31. mars 2014 hos Wayback Machine. besøkt 31. mars 2014.

Eksterne lenker
---------------

* Profil hos WCF
**Bonaventure Luo Juan** (født 23. desember 1917 i det som i dag er landsbyen Xin'anzhuang i Shuozhou i provinsen Shanxi i Kina, død 15. mars 2007) var katolsk biskop av Shuozhou i Shanxi i Folkerepublikken Kina.

Liv og virke
------------

### Bakgrunn

Han begynte på bispedømmets juniorseminar i 1935, fortsatte på storseminaret.

### Prest

Han ble presteviet i 1944. Han arbeidet i en rekke lokale menigheter før han ble engasjert i erkebiskedømmet Lanzhou i provinsen Gansu. 

Under de ustabile årene fra 1949 til 1954 vendte han tilbake til sin landsby og arbeidet på et gårdsbruk. I 1954 begynte han på studier i Fenyang and then worked in a hospital.

Han ble sogneprest i Nanguan i 1986. Ved siden av sitt vanlige prestelige virke åpnet fader Luo biskopen en øyenklinikk samme år. I ung alder hadde han lært oftalmologi av tyske misjonærer, og denne kunnskapen formidlet han videre til nonnene som arbeidet ved klinikken. 

### Biskop (patriotisk)

Han ble bispeviet 8. juli 1990 og ledet bispedømmet Shuozhou i seksten år, til sin død. Han ble approbert av paven i sitt embede.

Referanser
----------


|  |  |
| --- | --- |
| Oppslagsverk/autoritetsdata | Catholic-Hierarchy
 |
Maleri fra Tasmania av kometen C/1843 D1, et kjent medlem av Kreutz-gruppen.
**Kreutz-gruppen** (engelsk: *Kreutz Sungrazers*) er kometer av en spesiell gruppe som beveger seg svært nær Solen. De antas å være fragmenter av en større komet som brøt sammen for flere hundre år siden, og har fått sitt navn etter astronomen Heinrich Kreutz som først beviste at de var av samme opprinnelse.

Flere objekter i Kreutz-gruppen har blitt godt synlige fra jorden, iblant også på dagtid. Den siste av disse var Ikeya-Seki i 1965, som kan ha vært en av de lyseste kometene de siste årtusenet.

Flere hundre mindre objekter i gruppen, enkelte pare et par meter store, har blitt oppdaget etter at romfartøyet SOHO ble sendt opp i 1995. Ingen har overlevd sin ferd rundt Solen. Amatørastronomer har vært fremgansrike i å oppdage Kreutz-kometer i de data som finnes offentlig tilgjengelig på internett.

Det finnes tegn på at ytterligere en annen klynge med lyse Kreutz-objekter kommer til det indre solsysteet i de kommende tiårene, de tidligste om bare noen år. I løpet av denne perioden finnes det gode sjanser for at man kan oppleve spektakulære kometer som i 1965.

Referanser
----------

1. ↑  Sekanina, Z. Chodas, P. W.: Fragmentation Hierarchy of Bright Sungrazing Comets and the Birth and Orbital Evolution of the Kreutz System. II. The Case for Cascading Fragmentation. The Astrophysical Journal, 663:657 — 676, 2007 July 1, p. 675

Eksterne lenker
---------------

* SEDS' nettside om Kreutz-gruppen
* Informasjon om SOHOArkivert 22. juli 2011 hos Wayback Machine.
* Fullstendig liste av kometer oppdaget av SOHO
* Data fra SOHO i realtid
De stendige feiderne i høylandet var en viktig grunn til å inngå en avtale om *Marent*.
**Bond of manrent** var i skotsk lov en avtale i hvilken en person for a få beskyttelse fra en mektig herre band sig selv til denne: *In manrent and in service to be leil and trew man and servant* «I manrent og i tjeneste for å være lojal og sann mann og tjener».

*Bond of manrent* var vanlige under middelaldern og den tidlig moderne tid. Når en klan var for liten eller for svak for at stå alene styrkte den sig gjennom at inngå ett avtale om *Manrent* med vennlige naboer. Gjennom avtalen forband sig partene å hjelpe hverandre mot angrep eller inngrep fra gjensidige fiender. Slike avtaler ble også inngået mellom svake og sterke slektsgrupper, der den svakere gruppen forband sig at bli en sept i den sterkere gruppens klan. Ved disse avtalene ville den svake slekt ofte overta den sterkere klans navn. En person i høylandet kunne derfor ha to etternavn. Et som angav den overordnete klan og et, *buin slonne*, som var det genealogiske etternavn antatt etter den opprinnelige stamfar. *Bond of manrent* var også inngået da det opprinnelige forholdet mellom en overordnet og en underordnet basert på sedvane eller skikk hadde blitt svekket og trengte styrking.

Referanser
----------

1. ↑  Burrill, Alexander M. (1851). *A New Law Dictionary and Glossary.* New York, vol. 2, s. 702.
2. ↑  Adam, Frank (1908). *The Clans, Septs & Regiments of the Scottish Highland.* Edinburgh, s. 30, 33, 186.
| Etiopias intervensjon i Somalia |
| --- |
| Situasjonen den 3. februar 2009 |
| 

|  |  |
| --- | --- |
| Dato | 2006–2009 |
| Sted | Somalia |
| Resultat | Islamistisk seier |

 |
| Stridende parter |
| Etiopias flagg Etiopia
Somalias flagg TFG
Puntlands flagg Puntland
USAs flagg USA
Storbritannias flagg Storbritannia |  ICU
Al-Shabaab
**Antatt deltakelse:**
 al-Qaida
Eritreas flagg Eritrea |

**Krigen i Somalia** (2006–2009) refererer til en væpnet konflikt hvor Etiopia, Somalias føderale overgangsregjering (TFG) og Puntland kjempet mot Den islamistiske rettsunion (ICU) og andre islamske geriljagrupper om kontrollen over landet. Krigen begynte den 20. desember 2006 da Etiopia, med støtte fra USA, invaderte Somalia etter forespørsel fa TFG. Man hadde håpet at dette ville styrke regjeringen, men i stedet ble den upopulær på grunn av samarbeidet med Etiopia og dens posisjon i landet ble svekket. Lederen for ICU, Hassan Dahir Aweys erklærte at «Somalia er en krigsstat, og alle somaliere burde delta i kampen mot Etiopia». Den 24. desember ble det fra etiopisk hold gjort klart at man ville kjempe aktivt mot ICU.

Etiopias statsminister Meles Zenawi uttalte at Etiopia valgte å intervenere i kampene fordi at konflikten var en trussel mot landets egne grenser. Videre hevdet han at de etiopiske styrkene ble tvunget til å gå inn i krigen for å beskytte landets suverenitet, og at man ikke ønsket å være videre involvert i internale affærer i Somalia. 

ICU gikk aktivt til krig mot Etiopia når etiopierne nektet å oppgi sin beskyttelse av den føderale overgangsregjeringens *de facto* hovedstad, Baidoa. Harde kamper om ben ble utkjempet, og de etiopiske styrkene vant en avgjørende seier mot islamistene. En videre offensiv mot Mogadishu ble igangsatt, og gjennom flere vellykkede slag lyktes det TFG og de etiopiske styrkene å erobre byen. FN rapporterte at mange arabiske nasjoner, inkludert Egypt, bidrog aktivt med å støtte ICU via Eritrea. USA ble en aktiv støttespiller for TFG, selv om isolerte tilfeller hvor kompromiss mellom ICU og USA ble inngått fant sted. Det er også blitt hevdet at Eritrea hadde mellom to og tre tusen tropper i Somalia for å kjempe på ICUs side.

I januar 2007 uttalte Etiopia en intensjon til å trekke seg ut i løpet av noen uker, men TFG, FN og USA motsatte seg dette fordi at det antakelig ville skapt et sikkerhetsvakuum. Etiopiske tropper forble stasjonert i landet inntil januar 2009, da de endelig ble trukket ut som et resultat av militære nederlag, tap av territorium og svekking av TFG. Al-Shabaab, en islamistisk gerilja som hadde separert seg fra ICU, nektet å skrive under på noen fredsavtale og fortsatte kampen mot TFG etter at Etiopia hadde trukket seg ut. Sharia-lovene ble i ettertid innført i Somalia.
**Quiz** eller **kviss** er en form for spørrekonkurranse der deltakerne konkurrerer om å svare riktig på flest mulig av spørsmålene som deles ut eller stilles av en leder, som gjerne kalles «quizmaster». Det er vanlig at deltakerne danner lag som konkurrerer mot hverandre. Quiz regnes av mange som en sosial aktivitet, og blir ofte brukt i ulike arrangementer for å skape fellesskapsfølelse og glede.

Spørsmålene i en quiz kan handle om hva som helst. En skiller gjerne mellom temaquiz og allmennkunnskap. Quizen foregår som oftest ved at svarene skrives ned underveis, og rettes etterpå.

Det er også vanlig å dele spørsmålene inn i ulike kategorier og vanskelighetsgrader, alt etter om de er enkle eller vanskelige og hvilket tema de handler om. En vanlig inndeling er å dele alt som kan spørres om inn de åtte hovedkategoriene «finkultur», «populærkultur», «verden», «historie», «livsstil», «sport og spill», «natur og vitenskap» og «samfunn og dagligliv».

Quiz i Norge
------------

Hvert år arrangeres det NM i quiz, og denne konkurransen består av tre konkurranser: individuell (100 spørsmål), par (100 spørsmål) og femmannslag (125 spørsmål).

Internasjonale mesterskaper
---------------------------

Hvert år, vanligvis i juni, arrangeres Verdensmesterskapet i quiz. Denne konkurransen er individuell og består av 240 spørsmål fordelt i åtte hovedkategorier, og alle spørsmålene er stilt fra et internasjonalt ståsted, slik at deltagerne stiller likt, uavhengig av hvilket land de kommer fra.

Annethvert år arrangeres det EM i quiz, og Norge har opp gjennom årene gjort det veldig bra i dette mesterskapet, selv om vi ikke ligger helt øverst.

Referanser
----------

1. ↑  «Bokmålsordboka – quiz/kviss». Universitetet i Bergen og Språkrådet. Besøkt 11. april 2018.

|  |  |
| --- | --- |
| Oppslagsverk/autoritetsdata | Store Danske Encyklopædi **·** GND **·** LCCN **·** BNF **·** BNF (data) **·** NDL
 |
***Nigidius bonneuilli*** er en bille som hører til familien hjortebiller (Lucanidae) i gruppen skarabider (Scarabaeoidea).

Utseende
--------

En middelsstor (ca. 20 millimeter), avlang, flat, blank, svart hjortebille. Denne gruppen har ikke svært forstørrede kjever hos hannene, derimot har kjevene en oppoverrettet, krokformet lobe ("øre") ved roten. Hodet er avrundet trapesformet, bakhjørnene skarpe. Pannen er ganske flat, hodet er svært grovt og tett, men grunt punktert med en tverrfure mellom fasettøynene. Pronotum er rundet, bredere enn langt, svært blankt og grovt punktert. Dekkvingene har tydelige, svært grove punktrekker.

Utbredelse
----------

Arten er utbredt på Filippinene (Luzon, Mindoro).

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien hjortebiller, Lucanidae Latreille, 1806
				+ Underfamilien hjortebiller (Lucaninae) Latreille, 1806
					- Stammen *Nigidiini*
						* Slekten *Nigidius* W.S. MacLeay, 1819 – 75 arter
							+ ***Nigidius bonneuilli*** Boileau, 1905

Eksterne lenker
---------------

* (en) *Nigidius bonneuilli* i Global Biodiversity Information Facility Rediger på Wikidata
* Nettside om arten
* Bildegalleri
**Sago** er et stivelsesrikt næringsmiddel. Ekte sago blir fremstilt av margen av sagopalmen, særlig arter av slekten *Metroxylon* som vokser i Indonesia, av sukkerpalmen og av visse konglepalmer. Sago er en del av basismaten for folk fra Ny-Guinea. Lages nå i stor utstrekning av potetstivelse eller maniokplanten (tapiokagryn). 

I Finland kaller man sagogryn for perlegryn, da de ser ut som hvite små kuler. I Norge var sagogryn en del av hverdagskosten og ble solgt i flere farger, men bruken er i dag svært fallende. På 1700-tallet ble det importert flere tonn med sago, da det var et utmerket materiale for å frakte sarte produkter som porselen og te. I dag er sagogryn bare tilgjengelig gjennom Hoff, produsert av en av Hoff sine samarbeidspartnere. Tidligere ble Hoff sagogryn basert på potetstivelse, men som følge at leverandøren brått sluttet å produsere denne varen for Hoff ble sagogryn borte fra butikkhyllene. Nå har Hoff fått en ny leverandør som tilbyr sagogryn basert på tapiokastivelse, og produktet er tilgjengelig fra Hoff sin side. 

Innholdet av potet-/tapiokastivelse gjør sagogrynet rikt på karbohydrater og er ellers ganske næringsfattig. Sagogryn er fint å bruke i velling, suppe, grøt, krem, pannekaker og pudding. Sagogryn er naturlig fritt for gluten og andre alergener, og kan fint brukes i stedet for ris og havregryn i grøt og suppe.

Kilder
------


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** GND **·** LCCN **·** LCCN **·** BNF **·** BNF (data) **·** NDL
 |
**Bona fide** er et latinsk uttrykk som betyr «i god tro».

I en juridisk kontekst kan *bona fide* bety at man holdes ikke-ansvarlig siden man ikke var kjent med at ens handling var *de facto* ulovlig, eller at disse handlinger fikk uante konsekvenser. Den gode tro eller ens gode intensjoner regnes da som retningsgivende for hvordan ens handlinger dømmes, snarere enn resultatet av disse handlinger. []

I Norge og resten av verden brukes likevel som oftest begrepet «i god tro» i beskrivende forstand: "Han handlet i god tro" eller "kjøpskontrakten ble inngått i god tro". Begrepet er gjerne ikke bindende i juridisk forstand, og "bona fide" klausuler i kontrakter er dermed mer å regne for å være et forsøk på å gi inntrykk av å ta ansvar, der man i praksis fraskriver seg ansvar. []

Referanser
----------

1. ↑  *Juridisk leksikon*, 2. utg. Tanum forlag, Oslo 1966

Se også
-------

* De jure
* De facto
* Sovende paragraf

|  |  |
| --- | --- |
| Oppslagsverk/autoritetsdata | Store Danske Encyklopædi **·** Store Danske Encyklopædi **·** Store Danske Encyklopædi **·** GND **·** LCCN **·** BNF **·** BNF (data) **·** SUDOC **·** NKC
 |
***Nigidius amplicollis*** er en bille som hører til familien hjortebiller (Lucanidae) i gruppen skarabider (Scarabaeoidea).

Utseende
--------

En middelsstor (17 - 27 millimeter), avlang, flat, blank, brunsvart hjortebille, en av de største artene i slekten *Nigidius*. Denne gruppen har ikke svært forstørrede kjever hos hannene, derimot har kjevene en oppoverrettet, krokformet lobe ("øre") ved roten. Hodet er avrundet trapesformet, bakhjørnene skarpe. Pannen er ganske flat, hodet er svært grovt og tett, men grunt punktert med en tverrfure mellom fasettøynene. Pronotum er rundet, bredere enn langt, svært blankt og grovt punktert, med en smal midtfure. Dekkvingene har tydelige, grove punktrekker.

Utbredelse
----------

Arten er utbredt i det østlige og sørlige Afrika.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien hjortebiller, Lucanidae Latreille, 1806
				+ Underfamilien hjortebiller (Lucaninae) Latreille, 1806
					- Stammen *Nigidiini*
						* Slekten *Nigidius* W.S. MacLeay, 1819 – 75 arter
							+ ***Nigidius amplicollis*** Quedenfeldt, 1884

Eksterne lenker – Bilder
------------------------

* Nettside om arten
* Bildegalleri

Eksterne lenker
---------------

* (en) *Nigidius amplicollis* i Global Biodiversity Information Facility Rediger på Wikidata
* (en) Nigidius – kategori av bilder, video eller lyd på Commons
Kreuzberg sett fra Grossbeerenstrasse (2007)
**Kreuzberg** er en 66 meter høy ås i Berlin. Den har gitt navn til ortsteilen Kreuzberg og dessuten den administrative bydel Friedrichshain-Kreuzberg.

Historie
--------

De eldste skriftlige kilder hvor Kreuzberg nevnes er fra 1290. Historisk er åsen kalt Sandberg, Runder Weinberg og Tempelhofer Berg. Fra 1400-tallet ble det dyrket vin på åssidene av Kreuzberg, men en streng vinter i 1740 ødela vinstokkene. Tradisjonen ble ikke tatt opp igjen før ca 200 senere, og fra 1968 dyrkes vindruen Kreuz-Neroberger på stedet.

Øverst på Kreuzberg ble 19. september 1818 nedlagt grunnsteinen for det tyske nasjonalmonumentet til minne om befrielseskrigene mot Frankrike fra 1813 til 1815. Minnesmerket er utført av Karl Friedrich Schinkel.

Etymologi
---------

*Kreuzberg* er oversatt til norsk *Korsberget*. Minnesmerket har grunnriss formet som et kors og dette antas av noen å være navnets opphav. En annen teori om navnets opprinnelse er at det henspiller på det prøyssiske jernkorset øverst på monumentet.

Bilder
------

* Blick vom Kreuzberg (Utsyn fra Kreuzberg). Maleri av Johann Heinrich Hintze (1829)*Blick vom Kreuzberg* (Utsyn fra Kreuzberg). Maleri av Johann Heinrich Hintze (1829)
* Nasjonalminnesmerket på toppen av åsen, med jernkorset i toppen.  Foto: Manfred BrückelsNasjonalminnesmerket på toppen av åsen, med jernkorset i toppen.  Foto: Manfred Brückels

Referanser
----------

1. ↑  Oversikt over minnesmerker i Berlin Besøkt 7.05.12

Portal: Tyskland